CELEX: 62016CN0309
Language: et
Date: 2016-05-31 00:00:00
Title: Kohtuasi C-309/16: Eelotsusetaotlus, mille on esitanud Bundesverwaltungsgericht (Austria) 31. mail 2016 – Corbin Opportunity Fund Lp jt

12.9.2016   
            
            
               ET
            
            
               Euroopa Liidu Teataja
            
            
               C 335/33
            
         Eelotsusetaotlus, mille on esitanud Bundesverwaltungsgericht (Austria) 31. mail 2016 – Corbin Opportunity Fund Lp jt
   (Kohtuasi C-309/16)
   (2016/C 335/44)
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kassatsioonkaebuse esitajad: Corbin Opportunity Fund Lp, Corbin Capital Partners, Redwood Drawdown Master Fund Lp, Redwood Opportunity Master Fund Ltd, Redwood Capital Management LLC, Pontus Holdings Ltd, RMF Financial Holdings Sàrl
   
      Nõude adressaat: FMA Österreichische Finanzmarktaufsichtsbehörde
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 15. mai 2014. aasta direktiiv 2014/59/EL (1), millega luuakse krediidiasutuste ja investeerimisühingute finantsseisundi taastamise ja kriisilahenduse õigusraamistik ning muudetakse nõukogu direktiivi 82/891/EMÜ ning Euroopa Parlamendi ja nõukogu direktiive 2001/24/EÜ, 2002/47/EÜ, 2004/25/EÜ, 2005/56/EÜ, 2007/36/EÜ, 2011/35/EL, 2012/30/EL ja 2013/36/EL ning määruseid (EL) nr 1093/2010 ja (EL) nr 648/2012, eelkõige selle direktiivi artikli 1 lõige 1 ja artikli 2 lõike 1 punkt 2 on ajaliselt ja esemeliselt kohaldatav sellisele likvideeritavale krediidiasutusele nagu põhikohtuasjas, mille likvideerimine algas liikmesriigis ette nähtud korra kohaselt juba enne direktiivi ülevõtmise tähtaja lõppemist ning jätkub pärast direktiivi ülevõtmise tähtaja lõppemist direktiivi siseriiklikusse õigusesse ülevõtvate õigusnormide alusel?
            
         
               2.
            
            
               Kas direktiiv 2014/59/EL annab sellise likvideeritava krediidiasutuse võlausaldajatele, kes esitasid likvideerimisasutusele nõude, et see „kontrolliks” teatavaid likvideeritava krediidiasutuse kavandatud või teiste võlausaldajatega juba tehtud tehinguid (nt kohtuliku kompromissi sõlmimine) ja „keelaks” nende tegemise, õigusi, mille kaitseks võivad nad kasutada haldus- ja kohtumenetlust?
            
         
      (1)  ELT 2014, L 173, lk 190